**PRAVILNIK O NAGRADAMA I PRIZNANJIMA**

**UNIJE STUDENATA UNIVERZITETA**

**„DŽEMAL BIJEDIĆ“ U MOSTARU**

Mostar, oktobar 2018.

Na osnovu člana 23. Statuta Unije studenata,

Predsjedništvo Unije studenata Univerziteta „Džemal Bijedić“ u Mostaru na sjednici održanoj 25.10.2018. godine donosi:

**PRAVILNIK O NAGRADAMA I PRIZNANJIMA**

**UNIJE STUDENATA UNIVERZITETA „DŽEMAL BIJEDIĆ“**

**U MOSTARU**

**UVODNE ODREDBE**

**Član 1.**

1. Ovim Pravilnikom utvrđuju se vrste nagrada koje se dodjeljuju studentima Univerziteta "Džemal Bijedić" u Mostaru (u daljem tekstu: Univerzitet), i zaslužnim pojedincima za doprinos radu Unije studenata Univerziteta „Džemal Bijedić“ u Mostaru (u daljem tekstu: Unija studenata) postupak za njihovo dodjeljivanje, kao i nadležni organ za dodjeljivanje nagrada.

**Član 2.**

**(Vrste nagrada)**

1. Nagrada se dodjeljuje studentima s najboljim uspjehom na I i II ciklusu studija, studentima za najbolja naučna ili umjetnička ostvarenja, te zaslužnim fizičkim i pravnim licima koji su na druge načine doprinijeli radu, razvoju i afirmaciji Unije studenata.
2. Nagrade mogu biti:

* Zlatna plaketa Unije studenata
* Povelja sa zlatnim grbom Unije studenata
* Titula počasnog predsjednika Unije studenata

**ZLATNA PLAKETA UNIJE STUDENATA**

**Član 3.**

**(Zlatna plaketa Unije studenata)**

1. **Zlatna plaketa Unije studenata** (u daljem tekstu: Nagrada) dodjeljuje se po jednom studentu prvog ili drugog ciklusa sa najboljim prosjekom ocjena, na osam fakulteta i četiri univerzitetska studija Univerziteta „Džemal Bijedić“ u Mostaru.

**Član 4.**

**(Sadržaj Nagrade)**

1. Nagradase izrađuje na visokokvalitetnom papiru, dimenzija 21 x 29,7 cm, a sadrži: naziv Univerziteta, naziv i znak Unije studenata, naziv priznanja (Zlatna plaketa Unije studenata), ime i prezime studenta, kratko obrazloženje, broj i datum izdavanja, potpis predsjednika, kao i pečat Unije studenata.

**Član 5.**

**(Studenti s najboljim uspjehom)**

1. Nagrada se dodjeljuje studentima Univerziteta svake akademske godine.
2. Nagradu može dobiti najviše po jedan student I ili II ciklusa studija svakog fakulteta i po jedan student I ili II ciklusa sa univerzitetskih studijskih programa.
3. Asocijacije studenatau saradnji sa studentskim službama fakulteta i univerzitetskih studijskih programa dostavljaju svoje Prijedloge kandidata za Nagradu, s odgovarajućim obrazloženjem, najkasnije do 1. novembra tekuće godine, a u skladu s uslovima definisanim ovim Pravilnikom.
4. Nagradu uručuje predsjednik Unije studenata.

**Član 6.**

**(Uslovi za dobijanje Nagrade)**

1. Uslovi za dobijanje Nagrade su:

* za studente I ciklusa prosječna ocjena 8 ili više, u toku cjelokupnog I ciklusa studija.
* za studente II ciklusa prosječna ocjena 8 ili više, u toku cjelokupnog II ciklusa studija
* da tokom studija nije ponavljao niti jednu godinu studija;
* da je do kraja prethodne akademske godine ( 30.9.) položio sve ispite.

1. Pored uslova iz stava 1. ovog člana, trebaju se razmotriti i drugi uslovi koji mogu imati uticaj na izbor:

* aktivnosti u nastavnom procesu (demonstrator);
* učešće u sportskim aktivnostima;
* učešće u kulturnim aktivnostima;
* rad u studentskim organizacijama;
* uspjeh na takmičenjima;
* aktivno učešće u međunarodnoj razmjeni studenata;
* drugi uslovi.

1. Konačnu Odluku o dodjeljivanju Nagrade donosi Predsjedništvo Unije studenata po prijedlogu nastavno-naučnih vijeća organizacionih jedinica na Univerzitetu.

**POVELJA SA ZLATNIM GRBOM UNIJE STUDENATA**

**Član 13.**

**(Povelja sa zlatnim grbom Unije studenata)**

1. **Povelja sa zlatnim grbom Unije studenata** (u daljem tekstu: Nagrada)se dodjeljuje fizičkim i pravnim licima koji su doprinijeli radu, razvoju i afirmaciji Unije studenata.

**Član 14.**

**(Sadržaj Nagrade)**

1. Nagrada se izrađuje na visokokvalitetnom papiru, dimenzija 21 x 29,7 cm, a sadrži: naziv Univerziteta, naziv i znak Unije studenata iscrtan zlatnom bojom, naziv Nagrade (Povelja sa zlatnim grbom Unije studenata), naziv fizičkog ili pravnog lica, kratko obrazloženje, broj i datum izdavanja, potpis predsjednika, kao i pečat Unije studenata.

**Član 15.**

**(Dodjela Nagrade)**

1. Nagrada se dodjeljuje fizičkim i pravnim licima koji su doprinijeli radu, razvoju i afirmaciji Unije studenata.
2. Nagradu uručuje predsjednik Unije studenata.

**Član 16.**

**(Uslovi za dobijanje Nagrade)**

1. Konačnu odluku o dodjeli Nagrade donosi Predsjedništvo Unije studenata po prijedlogu predsjednika Unije studenata.

**POČASNI PREDSJEDNIK UNIJE STUDENATA**

**Član 17.**

**(Počasni predsjednik Unije studenata)**

1. **Počasni predsjednik Unije studenata** (u daljem tekstu: Zvanje)je počasno zvanje koje se dodjeljuje bivšim predsjednicima Unije studenata za izuzetan doprinos u radu, razvoju i afirmaciji Unije studenata za vrijeme mandata provedenog u Uniji studenata.

**Član 18.**

**(Sadržaj zvanja)**

1. Zvanje se izrađuje na visokokvalitetnom papiru, dimenzija 21 x 29,7 cm, a sadrži: naziv Univerziteta, naziv i znak Unije studenata, naziv priznanja (Počasni predsjednik Unije studenata), ime i prezime lica koje je dobilo zvanje, kratko obrazloženje, broj i datum izdavanja, potpis predsjednika, kao i pečat Unije studenata.

**Član 19.**

**(Dodjela Zvanja)**

1. Zvanje se dodjeljuje fizičkom licu koje je obnašalo dužnost predsjednika Unije studenata, a koje je doprinijelo radu, razvoju i afirmaciji Unije studenata.
2. Zvanje uručuje predsjednik Unije studenata.

**Član 20.**

**(Uslovi za dobijanje Zvanja)**

1. Konačnu odluku o dodjeli zvanja donosi Predsjedništvo Unije studenata po prijedlogu predsjednika Unije studenata.

**PRIJELAZNE I ZAVRŠNE ODREDBE**

**Član 21.**

Pravilnik o nagradama i priznanjima Unije studenata Univerziteta „Džemal Bijedić“ u Mostaru stupa na snagu danom donošenja.

**PREDSJEDNIK UNIJE STUDENATA**

**UNIVERZITETA „DŽEMAL BIJEDIĆ“ U MOSTARU**

Džani Pajić